Издаване на удостоверение за сключен граждански брак-оригинал

**Характеристика на услугата**

Необходимите документи се представят в Ритуалната зала на Община Дулово. Длъжностното лице по гражданско състояние проверява самоличността и възрастта на встъпващите в брак, както и представените от тях документи.

Ако няма пречка за сключване на брак, длъжностното лице по гражданско състояние запитва встъпващите в брак дали са съгласни да встъпят в брак един с друг и след изричен утвърдителен отговор съставя акт за сключване на граждански брак.

В акта за сключване на граждански брак се отразява избраният режим на имуществени отношения, с данните по чл. 9, ал. 2 СК. В случаите, когато не е избран режим на имуществени отношения, в акта се вписва законов режим на общност.

Актът се подписва от встъпващите в брак, от двама свидетели и от длъжностното лице по гражданско състояние.

На сключилите граждански брак лица се издава удостоверение за сключен граждански брак по утвърден образец.

*Правно основание*

* + Семеен кодекс, глава втора – чл.4-чл.12 и глава четвърта – чл.18-чл.19;
  + Закон за гражданската регистрация – чл.40 ал. 1 и чл.53

*Описание на резултат от услугата:*

Сключване на граждански брак и издаване на удостоверение за сключен граждански брак.

**Място на заявяване на услугата**

* Център за услуги и информация на гражданите  
  - гише „Гражданско състояние”  
  в сградата на Община Дулово,  
  ул.”В.Левски” №18,  
  партерен етаж,  
  тел. 0864/2 31-13; 0864/2 24-24

**Място на предоставяне на услугата**

* Ритуална зала в сградата на Община Дулово,   
  ул.”В.Левски” №18,  
  партерен етаж

Изискуеми документи и образци

* Заявление
* Документи за самоличност на встъпващите в брак
* Документ за самоличност на свидетелите
* Декларация по образец, че не съществуват пречките за сключване на брак по чл. 7 СК
* Медицински свидетелства, че лицата не страдат от болестите, посочени в посочени в чл. 7, ал. 1, т. 2 и 3 СК
* Декларация, че лицето е осведомено за заболяванията на другия по чл. 7, ал. 1, т. 2 и 3 СК

/Само ако има установени заболявания/

* Обща декларация с нотариална заверка на подписите за избрания режим

/Подава се, ако встъпващите в брак са избрали режим на имуществените си отношения/.

* Решение на Районен съд при сключване на граждански брак на лица от 16г.-18г.
* Удостоверение от нотариуса относно датата на брачния договор и регистрационния му номер, както и номера, под който нотариусът е вписан в регистъра на Нотариалната камара и района му на действие - ако е сключен брачен договор (чл. 9 СК)
* Преведени и легализирани удостоверителни документи от чужд гражданин, че няма пречки за сключване на брак-чл.77 от КМЧП

/Важи за сключване на брак с чужденец/.

Срок: Веднага след подписване на граждански брак от страните.

Вид на услугата и такса за предоставянето й :

Вид услуга Срок за изпълнение Такса

**Брак с ритуал веднага 48,00**

**Брак без ритуал веднага 24,00**

**Изнесен ритуал веднага 150,00**

* + За съставянето на акта за граждански брак и издаването на удостоверение за сключен граждански брак – оригинал, не се заплаща административна такса.
  + Такса се заплаща за ползването на ритуалната зала на Общината и при сключване на граждански брак с ритуал по утвърдени тарифи, в зависимост от мястото на сключване на брака.

Утвърдените такси за сключване на граждански брак се заплащат на гише в Дирекция МДТ или по банков път.

Банкова сметка

ПЪРВА ИНВЕСТИЦИОННА БАНКА

BG32FINV91508415830421  
BIC – FINV BG SF

BIN - 448007

**ОБРАЗЕЦ НА ЗАЯВЛЕНИЕ**

